stanford-oval/wikipedia huggingface dataset:
วัดประชุมชลธารา

| วัดประชุมชลธารา |
| --- | --- |

ชื่อสามัญ: วัดประชุมชลธารา, วัดกลาง
ที่ตั้ง: ตำบลสุไหงปาดี อำเภอสุไหงปาดี จังหวัดนราธิวาส
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประชุมชลธารา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงปาดี อำเภอสุไหงปาดี จังหวัดนราธิวาส มีที่ดินตั้งวัดเนื้อที่ 8 ไร่ 2 งาน ปัจจุบันมี พระธรรมวัชรจริยาจารย์ (อ่อน ทนฺตจิตฺโต) เป็นเจ้าอาวาส และเป็นที่ปรึกษาเจ้าคณะภาค 18
วัดประชุมชลธาราสร้างขึ้นเป็นวัดเมื่อประมาณ พ.ศ. 2444 โดยนายบุญจันทร์ไม่ทราบนามสกุล ได้ชักชวนชาวบ้านในละแวกนี้ร่วมกันสร้างวัด เนื่องจากวัดตั้งอยู่บริเวณที่สายน้ำที่ไหลลงมาจากภูเขา จึงเรียกชื่อวัดว่า "วัดประชุมชลธารา" แต่ชาวบ้านเรียกว่า วัดกลาง เพราะวัดตั้งอยู่ระหว่างวัดประดิษฐ์บุปผากับวัดโบราณสถิตย์ วัดประชุมชลธาราได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 18 เมตรยาว 24 เมตร มีเจ้าอาวาสรูปแรกคือ พระจันทร์ คงคฺสาโร
ด้านการศึกษา วัดประชุมชลธารามีโครงการเรียนรู้ภาษามลายูท้องถิ่น โครงการเรียนรู้ภาษาอังกฤษ โครงการเรียนรู้คอมพิวเตอร์ โครงการจริยธรรมศึกษา โรงเรียนสอนปริยัติธรรม ฯลฯ รวมทั้งเป็นศูนย์กลางในการจัดกิจกรรมทางพุทธศาสนาของจังหวัดนราธิวาส นอกจากนั้นยังเป็นที่ตั้งของตลาดพหุวัฒนธรรม ที่มีชื่อว่า ตลาดนัดวัดประชุมชลธารา ซึ่งแต่เดิมเป็นอาคารเรียน
วัดประชารังสรรค์ (จังหวัดนนทบุรี)

| วัดประชารังสรรค์ |
| --- | --- |


ชื่อสามัญ: วัดประชารังสรรค์, วัดหญ้าไทร
ที่ตั้ง: เลขที่ 1 หมู่ที่ 10 ซอยบางกร่าง 37 ถนนราชพฤกษ์ ตำบลบางกร่าง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
พระประธาน: หลวงพ่อหิน
เจ้าอาวาส: พระราชญาณโสภณ วิ. (จรัส เขมจารี ป.ธ.3)
 สถานีย่อยพระพุทธศาสนา
วัดประชารังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี
วัดประชารังสรรค์เดิมมีชื่อว่า วัดหญ้าไทร เนื่องจากพื้นที่บริเวณรอบวัดเดิมเป็นทุ่งนา จากนั้นได้ขุดแปลงนามาเป็นสวน สร้างขึ้นเมื่อ พ.ศ. 2404 ไม่ทราบนามและประวัติผู้สร้าง นานวันเข้าวัดมีสภาพทรุดโทรม ชาวบ้านจึงช่วยกันบูรณะแล้วเปลี่ยนชื่อเป็น "วัดประชารังสรรค์" เมื่อวันที่ 17 มกราคม พ.ศ. 2499 วัดได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2513 และได้ประกอบพิธีผูกพัทธสีมาเมื่อ พ.ศ. 2520
อาคารเสนาสนะได้แก่ อุโบสถ สร้างเมื่อ พ.ศ. 2520 แทนหลังเดิมที่ชำรุด ศาลาการเปรียญ สร้างเมื่อ พ.ศ. 2495 เป็นอาคารไม้ กุฏิสงฆ์ ส่วนมากเป็นอาคารไม้ชั้นเดียว ส่วนปูชนียวัตถุ มีพระประธานประจำอุโบสถ นามว่า หลวงพ่อหิน หน้าตักกว้าง 1 เมตร 67 เซนติเมตร
โบราณสถานสำคัญภายในวัดได้แก่ ตึกแดง เป็นอาคารตึก 3 ชั้น ทรงยุโรป มีจำนวนหลายสิบห้อง สร้างขึ้นจากอิฐมอญสีแดงที่เรียกอิฐ บ.บ.ท. (อิฐบางบัวทอง) มีบันไดขึ้นอยู่ทางด้านหน้าตึกและยังมีสภาพสมบูรณ์ดี ได้ใช้เป็นกุฏิพระภิกษุสามเณรของวัดสืบเนื่องมาจนถึงปัจจุบัน
รอมบิคิวบอกทาฮีดรอน

รอมบิคิวบอกทาฮีดรอน
รูปทรงนี้ได้รับการตีพิมพ์เป็นครั้งแรกในหนังสือ Divina Proportione โดยเลโอนาร์โด ดา วินชี
รอมบิคิวบอกทาฮีดรอน (เล็ก) (อังกฤษ: (small) rhombicuboctahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 8 หน้า และรูปสี่เหลี่ยมจัตุรัส 18 หน้า รวม 26 หน้า โดยหน้ารูปสามเหลี่ยมทุกหน้าจะมีรูปสี่เหลี่ยมล้อมอยู่โดยรอบ ทรงนี้มี 24 จุดยอด 48 ขอบ และเป็นหนึ่งในทรงตันอาร์คิมิดีส (Archimedean solid)
รูปทรงนี้สามารถเรียกในชื่ออื่นอีกคือ ออร์โทไบคิวโพลาสี่เหลี่ยมจัตุรัสอีลองเกต (elongated square orthobicupola)
พื้นที่ผิวและปริมาตร

พื้นที่ผิว A และปริมาตร V ของรอมบิคิวบอกทาฮีดรอน ที่มีความยาวขอบทุกด้านเท่ากับ a สามารถคำนวณได้ดังนี้
พิกัดคาร์ทีเซียน

พิกัดคาร์ทีเซียนของรอมบิคิวบอกทาฮีดรอน สามารถกำหนดพิกัดของจุดยอดได้ดังนี้
ดูเพิ่ม

ทรงลูกบาศก์ (cube)
คิวบอกทาฮีดรอน (cuboctahedron)
ทรงแปดหน้า (octahedron)
รอมบิโคซิโดเดคาฮีดรอน (rhombicosidodecahedron)
คิวบอกทาฮีดรอนปลายตัด หรือ รอมบิคิวบอกทาฮีดรอนใหญ่ (truncated cuboctahedron หรือ great rhombicuboctahedron)
ไจโรไบคิวโพลาสี่เหลี่ยมจัตุรัสอีลองเกต (elongated square gyrobicupola)
แหล่งข้อมูลอื่น

เอริก ดับเบิลยู. ไวส์สไตน์, "Rhombicuboctahedron" จากแมทเวิลด์.
Archimedes and the Rhombicuboctahedron by Antonio Gutierrez from Geometry Step by Step from the Land of the Incas.
The Uniform Polyhedra
Virtual Reality Polyhedra The Encyclopedia of Polyhedra
รอมบิคิวบอกทาฮีดรอนที่คลี่ออก
รักชาติ ศิริชัย

| รักชาติ ศิริชัย |
| --- | --- |
ชื่อเกิด: บุญช่วย จิวิสาย
เกิด: 31 ตุลาคม พ.ศ. 2498
ที่เกิด:  อำเภอบ้านไผ่ จังหวัดขอนแก่น 
รักชาติ ศิริชัย เป็นนักร้องลูกทุ่งในอดีตมีผลงานเพลงคือ " ฉันทนาที่รัก " และ " รักข้ามคลอง " เคยเป็นที่รู้จักกันทั่วทุกหัวระแหงในประเทศ และทำให้ชื่อ " ฉันทนา " ถูกนำมาใช้เรียกบรรดาสาวโรงงานจวบจนถึงทุกวันนี้ [ต้องการอ้างอิง]
ประวัติ

รักชาติ ศิริชัย มีชื่อจริงว่า บุญช่วย จิวิสาย มีชื่อเล่นว่า "จ่า" เกิดเมื่อปี พ.ศ. 2498 ที่จังหวัดขอนแก่น ในครอบครัวที่มีพี่สาว 2 คนเป็นนางเอกหมอลำ ทำให้รักชาติซึมซับเรื่องจังหวะดนตรีมาตั้งแต่เล็ก เมื่อได้ช่วยตีกลอง ฉับ ฉิ่ง ในระหว่างที่พี่สาวซ้อมหมอลำ แต่รักชาติกลับสนใจเพลงลูกทุ่งมากกว่าหมอลำ โดยในช่วงนั้นเขาชื่นชอบรุ่งเพชร แหลมสิงห์มากเป็นพิเศษ
รักชาติเริ่มจับไมค์ร้องเพลงครั้งแรกในงานแต่งงานงานหนึ่ง จากนั้นเขาก็ตระเวณประกวดร้องเพลงในพื้นที่ใกล้เคียง และก็ชนะเสียเป็นส่วนใหญ่ ในช่วงหลังๆจึงมักได้รับการปฏิเสธไม่ให้เข้าร่วมประกวดจากกองประกวด
ต่อมา รักชาติได้ไปสมัครเป็นนักร้องกับวงดนตรีชื่อ " จุฬาภรณ์ " ที่จังหวัดมหาสารคาม แต่วงก็อยู่มาได้แค่ 2 เดือนก็หยุด  ต่อมาด้วยความช่วยเหลือของคนในวงการ รักชาติได้มีโอกาสบันทึกเสียงเพลงแรกในชีวิต เป็นเพลงของครูชลธี ธารทอง ชื่อ " จดหมายฉบับสุดท้าย " แต่ก็ไม่ประสบความสำเร็จ เขาจึงเดินทางกลับบ้านและมาบวชอยู่ 1 พรรษา ระหว่างนั้น มีเพื่อนมาพูดคุยเรื่องการเป็นนักร้องที่กรุงเทพฯ เมื่อสึกออกมา รักชาติ จึงตัดสินใจลงมาที่กรุงเทพ โดยหวังจะมาสมัครเป็นนักร้องกับวง " รุ่งเพชร แหลมสิงห์ " ที่เขาชื่นชอบ แต่ปรากฏว่าเมื่อเดินทางถึงซอย " บุปผาสวรรค์ " เห็นมีการประกาศขายรถบัสเดินสายของวง "รุ่งเพชร " ทำเอาใจคอของรักชาติห่อเหี่ยวไปไม่ใช่น้อย
ในที่สุด รักชาติก็ไปอยู่กับวงดนตรี " ศรีไพร ลูกราชบุรี " ซึ่งก็มีโอกาสได้ร้องเพลงหน้าเวทีบ้าง ไม่ได้ร้องบ้าง ต่อมาเมื่อวงมาเดินสายอยู่แถวภาคเหนือ รักชาติ ได้ไปพบ สุชาติ เทียนทอง นักร้องนักแต่งเพลงชื่อดังคนหนึ่ง เพื่อฝากตัวเป็นลูกศิษย์ ซึ่งครูสุชาติ ก็รับเขาและแต่งเพลงให้ร้องหลายเพลง  และหากว่ายามใดที่มีทุนทรัพย์ ก็พาลูกศิษย์เข้าห้องอัดเสียงด้วย ถ้าไม่มีก็หยุดไปก่อน
รักชาติ ร้องเพลงของสุชาติอยู่หลายเพลง เริ่มตั้งแต่ "แขกจ๋า " และ " ตุ๋ยโฮเตล " แต่ก็ไม่ประสบความสำเร็จ จนมาถึงเพลงที่ 8 เพลงสุดท้ายที่ตกลงกันว่า ถ้าไม่ประสบความสำเร็จอีกก็คงต้องล้มเลิกการผลักดัน และเพลงสุดท้ายนั้นก็ทำให้รักชาติ ศิริชัย โด่งดังเป็นพลุแตก เพราะมันคือเพลง " ฉันทนาที่รัก " ซึ่งเป็นเพลงยุคแรกๆที่กล่าวถึงชีวิตของสาวโรงงาน กับข้อความอันเป็นปริศนาในเพลง ที่บอกว่า " ปิดไฟใส่กลอน จะเข้ามุ้งนอนคิดถึงใบหน้า นั่งเขียนจดหมาย แล้วรีบทิ้งไปโรงงานทอผ้า " 
ซึ่งจนถึงปัจจุบันก็ยังไม่ชัดเจนว่า ปิดไฟแล้วจะเขียนจดหมายได้อย่างไร
จากความสำเร็จของเพลง " ฉันทนาที่รัก " รักชาติ ยิ่งทวีความดังมากขึ้นไปอีกจากผลงานเพลง
สุดฮิต อย่าง " รักข้ามคลอง  " และ  " ฉันทนาใจดำ " ความดังของเขา ทำให้มีการฉวยโอกาส
ตั้งวงดนตรีชื่อ"ฉันทนาที่รัก" ออกเดินสายทั่วประเทศ มีคณะลิเกชื่อรักชาติ ศิริชัย ที่เล่นเรื่อง " 
ฉันทนาที่รัก " และคำว่าฉันทนา ถูกใช้แทนความหมายของเหล่าบรรดาสาวโรงงาน จวบจนถึงปัจจุบัน
แต่จากนั้น ความนิยมของรักชาติก็ค่อยๆลดลง ปี 2536 รักชาติหันไปผลิตผลงานเพลงหมอลำออก
มาชุดหนึ่ง ชื่อว่า " อดีตรักฉันทนา " แต่ก็ไม่ประสบความสำเร็จมากนัก
ปี 2550 รักชาติ ได้ปรับเปลี่ยนภาพลักษณ์ครั้งใหญ่ ด้วยการสลัดเครื่องแต่งกายแบบลูกทุ่ง หันไปออกผลงานเพลงแนวเพื่อชีวิต ชื่อชุด " รักชาติเพื่อชีวิต 1 " ในขณะที่เนื้อหาของเพลงก็เป็นสำเนียงปักษ์ใต้เสียเป็นหลัก
ผลงานเพลงดัง

ฉันทนาที่รัก
รักข้ามคลอง
จ้างก็ไม่รัก
ฉันทนาใจดำ
สาวอุดรใจดำ
โชคดีน้องแดง
ลูกสาวเจ้าพ่อ
มองทำไม
หมอแคนหาคู่
เชิ๊บ เชิ๊บ
รักคนใส่แว่น
ฮักกันบ่ได้
น้ำตกนางลอย
คิดถึงคำมูล
อดีตรักโรงทอ
สุขเถิดบัวคำ
วิวาห์อาดูร
วันสุดท้าย
ฝากใจไปเวียงจันทน์
หนังเศร้า
อัลบั้มเดี่ยว

อภิมหาลูกทุ่งซูเปอร์ฮิต (พฤศจิกายน 2535)
สุดยอดลูกทุ่งเสียงทอง รักชาติ ศิริชัย (กุมภาพันธ์ 2540)
อัลบั้มเพลงประกอบละคร

อะเมซซิ่งโคกเจริญ (กุมภาพันธ์ 2544)
อัลบั้มร่วมกับศิลปินคนอื่น

เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
Drama-o-ke
ขวัญใจรั้วของชาติ
ต้นตระกูลเพลงดัง
ต้นฉบับลูกทุ่งไทย
รวม 15 ศิลปินดัง
อภิมหาลูกทุ่ง
รวมดาวลูกทุ่ง
รวมฮิตเพลงดังเงินล้าน
รำวงย้อนยุด คณะ รวมดาวลูกทุ่ง
ลูกทุ่งรวมพล คนหลายชื่อ
สุดฮิต มรดกลูกทุ่งไทย 2
ฮิตทั่วไทย ใจลูกทุ่ง
ลูกทุ่งสามช่า
ท็อปฮิตลูกทุ่งไทย
ต้นตำรับลูกทุ่งเสียงทอง 3
ลูกทุ่งสามช่า ชุด 2
16 เพลงรักโดนใจ
ลูกทุ่งย้อนยุคฮิตตลอดกาล
16 เพลงซึ้งโดนใจ
ลูกทุ่งขวัญใจไทยอีสาน
ลูกทุ่ง เมดเล่ย์ สามซ่า มันส์ ระเบิด
ลูกทุ่งสามช่า มันส์พะยะค่ะ
ลูกทุ่งเพลงฮิตที่คิดถึง
ลูกทุ่ง ทองแท้ ถาม ตอบ
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
คอนเสิร์ต

คอนเสิร์ต 84 ปี ลูกทุ่งไทย (14 มกราคม 2567)
คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
คอนเสิร์ต OTOP และของดี อำเภอป่าโมก (26 กันยายน 2559)
คอนเสิร์ต Pattaya Music Festival 2014 (23 มีนาคม 2557)
คอนเสิร์ต Pattaya Music Festival 2013 (24 มีนาคม 2556)
คอนเสิร์ต สี่ตำนานครูเพลงอีสาน (22 ธันวาคม 2555)
คอนเสิร์ต ลูกทุ่งจ๋ามหาสนุก (21 – 22 เมษายน 2555)
ผลงานการแสดงภาพยนตร์

มนต์เพลงลูกทุ่ง เอฟ.เอ็ม.​ (2545) รับบท คนงานเจ้าของอู่รถ
เพลงรักลูกทุ่ง (2539) รับบท รักชาติ
รายการ

เข้าร่วมในรายการ โจ๊กตัดโจ๊ก ต้นฉบับสลับเพลง ในเพลง น้ำกรดแช่เย็น (2565)
เกียรติยศ

แผ่นเสียงทองคำพระราชทาน เพลงยอดนิยมลูกทุ่งชาย พ.ศ. 2522
โล่ห์พระราชทาน งานกึ่งศควรรษลูกทุ่งไทย  ครั้งที่ 1
ลิจู

ขุนพลของวุยก๊ก
| ลิจู (หลี ฝู่) |
| --- | --- |
李輔

ขุนพลทัพหน้า (前將軍 เฉียนเจียงจฺวิน)
ดำรงตำแหน่ง ค.ศ. 263 (263) – ค.ศ. ? (?)
กษัตริย์: โจฮวน
หัวหน้ารัฐบาล: สุมาเจียว
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

ลิจู หรือ ลิจวน (มีบทบาทในช่วง ค.ศ. 228-263) มีชื่อในภาษาจีนกลางว่า หลี ฝู่ (จีน: 李輔; พินอิน: Lǐ Fǔ) เป็นขุนพลของรัฐวุยก๊กในยุคสามก๊กของจีน
ประวัติ

ลิจูเป็นขุนพลของรัฐวุยก๊กในยุคสามก๊กภายใต้สังกัดของเบ้งตัดเจ้าเมืองซินเสีย (新城 ซินเฉิง)  อดีตขุนพลของเล่าปี่ที่แปรพักตร์มาเข้าด้วยวุยก๊ก
ในปี ค.ศ. 228 เบ้งตัดลอบติดต่อกับจูกัดเหลียงอัครมหาเสนาบดีและผู้สำเร็จราชการแทนพระองค์แห่งจ๊กก๊กและคิดการจะก่อกบฏต่อวุยก๊ก สุมาอี้นำทัพยกไปล้อมเมืองซินเสีย ลิจูและเตงเหียนที่เป็นหลายชายของเบ้งตัดลอบร่วมมือกับสุมาอี้ เปิดประตูเมืองให้ทัพวุยก๊กเข้าเมือง เบ้งตัดถูกจับและถูกประหารชีวิต
ในปี ค.ศ. 263 ลิจูมีตำแหน่งเป็นขุนพลทัพหน้า (前將軍 เฉียนเจียงจฺวิน) จงโฮยนำลิจู เฮาเหลก และอื่น ๆ คุมทัพจากหุบเขาล่อก๊ก (駱谷 ลั่วกู่) เข้าโจมตีเมืองฮันต๋ง ในเดือนแปดปีเดียวกันหลังเข้าสู่ฮันต๋ง จงโฮยให้ลิจูนำกองกำลัง 10,000 นายเข้าโจมตีก๊กเสีย (樂城 เล่อเฉิง) ที่มีอองหำ (王含 หวาง หาน) นายทหารฝ่ายจ๊กก๊กอยู่รักษา
ดูเพิ่ม

รายชื่อบุคคลในยุคสามก๊ก
วัดบางจะเกร็ง

| วัดบางจะเกร็ง |
| --- | --- |

ชื่อสามัญ: วัดบางจะเกร็ง, วัดอินทคงคา
ที่ตั้ง: ตำบลบางจะเกร็ง อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางจะเกร็ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางจะเกร็ง อำเภอเมืองสมุทรสงคราม จังหวัดสมุทรสงคราม
วัดบางจะเกร็ง เดิมมีชื่อว่า วัดอินทคงคา เป็นวัดโบราณ เล่าสืบต่อ ๆ กันมาว่ามีชาวกรุงศรีอยุธยาอพยพมาสมัยกรุงศรีอยุธยาแตกเมื่อ พ.ศ. 2310 โดยนายอิน นางบุญมา นายคง และนางบุญมี ได้มาตั้งถิ่นบานบ้านเรือน และร่วมกันสร้างวัดขึ้นวัดนี้ขึ้นมา ชุมชนแถวคลองบางจะเกร็งเป็นชุมชนคนไทยเชื้อสายมอญ ได้ช่วยกันทำนุบำรุงและปฏิสังขรณ์ ต่อ ๆ กันมาจนวัดเจริญรุ่งเรือง ตั้งเป็นวัดเมื่อ พ.ศ. 2373 ได้รับพระราชทานวิสุงคามสีมาในปีเดียวกัน ต่อมาเมื่อ พ.ศ. 2458 สมเด็จพระมหาสมณเจ้า กรมพระยาวชิรญาณวโรรสได้เสด็จมายังวัดนี้ และได้รับสั่งให้เปลี่ยนชื่อวัดเป็น "วัดบางจะเกร็ง" ตามชื่อตำบล
ปูชนียวัตถุของวัด ได้แก่ พระประธานในอุโบสถ หล่อด้วยทองเหลืองปางมารวิชัย และอุโบสถทรงโบราณทำจากไม้สัก หลังคาเครื่องไม้มุงกระเบื้องสี ช่อฟ้าใบระกาไม้ประดับกระจก หน้าบันไม้แกะสลักเป็นลายใบไม้เทศ มณฑปประดิษฐานรอยพระพุทธบาทจำลองลักษณะเป็นอาคารไม้ทรงไทยชั้นเดียวยกพื้นเตี้ย ๆ หลังคาเครื่องไม้มุงกระเบื้อง รอยพระพุทธบาทจำลองพระพุทธบาทจำลองหนึ่งรอย หล่อจากโลหะเป็นร่องลึกภายในมีสัญลักษณ์ รูปมงคลต่าง ๆ มณฑปเล็ก ตั้งอยู่ภายในมณฑปประดิษฐานรอยพระพุทธบาท ตู้ลายรดน้ำ ภาพเขียนแสดงประวิติของวัด และสภาพของท้องถิ่นบางจะเกร็ง ศาลาท่าน้ำอาคารไม้ขนาดเล็ก หลังคาเครื่องไม้มุงกระเบื้อง ด้านข้างทั้งสองข้างยกพื้นเป็นที่นั่ง
วัดนก (กรุงเทพมหานคร)

| วัดนก |
| --- | --- |
อุโบสถจตุรมุข

ที่ตั้ง: เลขที่ 949 ซอยบางแวก 3 ถนนบางแวก แขวงคูหาสวรรค์ เขตภาษีเจริญ กรุงเทพมหานคร 10160
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธสุโขทัยรัตนมงคล
เจ้าอาวาส: พระครูสุจิตตาภรณ์ (สมเจต)
 สถานีย่อยพระพุทธศาสนา
วัดนก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร เจ้าอาวาสองค์ปัจจุบันคือ พระครูสุจิตตาภรณ์ (สมเจต)
วัดนกตั้งวัดเมื่อ พ.ศ. 2420 ในสมัยพระบาทสมเด็จพระจุลจอมเกล้าเจ้าอยู่หัว อุโบสถหลังเก่าได้รับพระราชทานวิสุงคามสีมาเมื่อวันที่ 5 มีนาคม พ.ศ. 2431 ได้รับพระราชทานวิสุงคามสีมาครั้งล่าสุดเมื่อวันที่ 27 ตุลาคม พ.ศ. 2538
อุโบสถหลังใหม่เป็นทรงจตุรมุข (มุขลอย 2 มุข) อาคารอเนกประสงค์ 2 ชั้น มี พระพุทธสุโขทัยรัตนมงคล หน้าตักกว้าง 59 นิ้ว เป็นพระประธานประจำอุโบสถ ภายในและภายนอกติดกระเบื้องเบญจรงค์ ชั้นล่างเป็นศาลาการเปรียญซึ่งสร้างแทนอุโบสถหลังเก่า เนื่องจากอุโบสถหลังเก่าถูกน้ำท่วมถึงจึงทรุดโทรมมาก ยากที่จะบูรณปฏิสังขรณ์ให้ดีดังเดิมได้ อุโบสถหลังใหม่ได้พระอุดมประชานาถ (เปิ่น ฐิตคุโณ) แห่งวัดบางพระ จังหวัดนครปฐม เป็นที่ปรึกษาและอุปถัมภ์การสร้าง เมื่อสร้างแล้วเสร็จทางวัดจึงหล่อรูปหลวงพ่อเปิ่นยืนประดิษฐานไว้ด้านหลังอุโบสถ
รายนามเจ้าอาวาส

เจ้าอธิการลอย
เจ้าอธิการรอด ภุมมวัน
พระครูใบฎีกาบู่ สุนทโร
พระครูสุจิตตาภรณ์ (สมเจต) ได้รับแต่งตั้งเป็นเจ้าอาวาส ตั้งแต่ พ.ศ. 2520 จนถึงปัจจุบัน
วัดบางค้อ

| วัดบางค้อ |
| --- | --- |

ที่ตั้ง: เลขที่ 69 หมู่ที่ 5 ถนนกาญจนาภิเษก ตำบลบางคูเวียง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระปลัด เจริญชัย ฐานงฺกโร
 สถานีย่อยพระพุทธศาสนา
วัดบางค้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านบางค้อ ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 18 ไร่ 1 งาน 66 ตารางวา และมีที่ธรณีสงฆ์จำนวน 1 แปลง เนื้อที่ 7 ไร่ 2 งาน 80 ตารางวา พระปลัด เจริญชัย ฐานงฺกโร ดำรงตำแหน่งเจ้าอาวาสในปัจจุบัน
วัดบางค้อสร้างขึ้นเมื่อประมาณ พ.ศ. 2345 ไม่ทราบชื่อและประวัติผู้สร้าง ได้เรียกชื่อวัดตามชื่อคลองคือคลองบางค้อ วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 21 มกราคม พ.ศ. 2525
ภายในวัดมีอาคารและเสนาสนะสำคัญได้แก่ อุโบสถ กว้าง 9 เมตร ยาว 26.50 เมตร สร้างเมื่อ พ.ศ. 2522 ลักษณะทรงไทย ทำด้วยคอนกรีตเสริมเหล็ก 2 ชั้น มีหน้าบัน คันทวย และซุ้มประตูหน้าต่างบุษบก 5 ชั้น กุฏิสงฆ์ จำนวน 9 หลัง เป็นอาคารไม้และอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2512 และศาลาการเปรียญ สร้างเมื่อ พ.ศ. 2512
ยูฟ่าเนชันส์ลีก 2019 รอบสุดท้าย

| รายละเอียดการแข่งขัน |
| --- | --- |
ประเทศเจ้าภาพ: โปรตุเกส
วันที่: 5–9 มิถุนายน
ทีม: 4
สถานที่: 2 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  โปรตุเกส (สมัยที่ 1)
รองชนะเลิศ:  เนเธอร์แลนด์
อันดับที่ 3:  อังกฤษ
อันดับที่ 4:  สวิตเซอร์แลนด์
สถิติการแข่งขัน
จำนวนนัดที่แข่งขัน: 4
จำนวนประตู: 9 (2.25 ประตูต่อนัด)
ผู้ชม: 127,067 (31,767 คนต่อนัด)
ผู้ทำประตูสูงสุด:  คริสเตียโน โรนัลโด (3 ประตู)
2021 →  ปรับปรุงสถิติทั้งหมด ณ วันที่ 6 มิถุนายน ค.ศ. 2019
การแข่งขัน ยูฟ่าเนชันส์ลีก 2019 รอบสุดท้าย เป็นการแข่งขันเพื่อตัดสินหาผู้ชนะของยูฟ่าเนชันส์ลีก ฤดูกาล 2018–19 ระหว่างทีมชนะเลิศของทั้ง 4 กลุ่มในเนชันส์ลีก ลีกเอ ได้แก่ ทีมชาติโปรตุเกส สวิตเซอร์แลนด์ เนเธอร์แลนด์ และอังกฤษ จัดขึ้นในประเทศโปรตุเกส ในรหว่างวันที่ 5–9 มิถุนายน ค.ศ. 2019 โดยมีการแข่งขัน 4 นัด ได้แก่ รอบรองชนะเลิศ 2 นัด รอบชิงที่สาม และนัดชิงชนะเลิศ
ผู้เล่น

บทความหลัก: ผู้เล่นในยูฟ่าเนชันส์ลีก 2019 รอบสุดท้าย
แต่ละทีมต้องส่งรายชื่อผู้เล่น 23 คน โดยจะต้องมีผู้เล่นตำแหน่งผู้รักษาประตู 3 คน อย่างน้อย 10 วันก่อนถึงวันประเดิมการแข่งขัน หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง
สายการแข่งขัน

เวลาทั้งหมดคือ เวลาออมแสงยุโรปกลาง (UTC+2) ตามที่ระบุไว้โดยยูฟ่า
รอบรองชนะเลิศ > โปรตุเกส พบ สวิตเซอร์แลนด์

19:45 (UTC+1)
| โปรตุเกส  | 3–1 |  สวิตเซอร์แลนด์ |
| --- | --- | --- |
| โรนัลโด  25', 88', 90' | รายงาน | โรดริเกซ  57' (ลูกโทษ) |
ผู้ชม: 42,415 คน
ผู้ตัดสิน: Felix Brych (เยอรมนี)
| --- | --- |
             โปรตุเกส :              สวิตเซอร์แลนด์
รอบรองชนะเลิศ > เนเธอร์แลนด์ พบ อังกฤษ

6 มิถุนายน ค.ศ. 2019
19:45 (UTC+1)
| เนเธอร์แลนด์  | 3–1 (ต่อเวลาพิเศษ) |  อังกฤษ |
| --- | --- | --- |
| เดอ ลิคต์  73' วอล์กเกอร์  97' (เข้าประตูตัวเอง) โปรเมส  114' | รายงาน | แรชฟอร์ด  32' (ลูกโทษ) |
ผู้ชม: 25,711 คน
ผู้ตัดสิน: เกลม็อง ตูร์แป็ง (ฝรั่งเศส)
| --- | --- |
             เนเธอร์แลนด์ :              อังกฤษ
รอบชิงอันดับที่สาม

9 มิถุนายน ค.ศ. 2019
14:00
| สวิตเซอร์แลนด์  | 0–0 (ต่อเวลาพิเศษ) |  อังกฤษ |
| --- | --- | --- |
|  | รายงาน |  |
ลูกโทษ
| ซูเบอร์   จากา   อาคันจี   อึมบาบู   แชร์   เดอร์มิช  | 5–6 |  แมไกวร์   บาร์กลีย์   แซนโช   สเตอร์ลิง   พิกฟอร์ด   ไดเออร์ |
ผู้ชม: 15,742
ผู้ตัดสิน: Ovidiu Hațegan (โรมาเนีย)
| --- | --- |
             สวิตเซอร์แลนด์ :              อังกฤษ
รอบชิงชนะเลิศ

บทความหลัก: ยูฟ่าเนชันส์ลีก 2019 รอบชิงชนะเลิศ
19:45
| โปรตุเกส  | 1–0 |  เนเธอร์แลนด์ |
| --- | --- | --- |
| แกดึช  60' | รายงาน |  |
ผู้ชม: 43,199 คน
ผู้ตัดสิน: อัลเบร์โต อุนเดียโน มาเยงโก (สเปน)
| --- | --- |
             โปรตุเกส :              เนเธอร์แลนด์
แหล่งข้อมูลอื่น

เว็บไซต์ทางการ
| ด ค กฟุตบอลยุโรปในฤดูกาล 2018–19 (ยูฟ่า) |
| --- | --- |
ลีกภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส '18 '19  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  สาธารณรัฐเช็ก  เดนมาร์ก  อังกฤษ  เอสโตเนีย '18 '19  หมู่เกาะแฟโร '18 '19  ฟินแลนด์ '18 '19  ฝรั่งเศส  จอร์เจีย '18 '19  เยอรมนี  ยิบรอลตาร์  กรีซ  ฮังการี  ไอซ์แลนด์ '18 '19  อิสราเอล  อิตาลี  คาซัคสถาน '18 '19  คอซอวอ  ลัตเวีย '18 '19  ลิทัวเนีย '18 '19  ลักเซมเบิร์ก  มาซิโดเนีย  มอลตา  มอลโดวา '18 '19  มอนเตเนโกร  เนเธอร์แลนด์  ไอร์แลนด์เหนือ  นอร์เวย์ '18 '19  โปแลนด์  โปรตุเกส  สาธารณรัฐไอร์แลนด์ '18 '19  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน '18 '19  สวิตเซอร์แลนด์  ตุรกี  ยูเครน  เวลส์ 
ถ้วยภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  สาธารณรัฐเช็ก  เดนมาร์ก  อังกฤษ  เอสโตเนีย  หมู่เกาะแฟโร '18 '19  ฟินแลนด์  ฝรั่งเศส  จอร์เจีย '18 '19  เยอรมนี  ยิบรอลตาร์  กรีซ  ฮังการี  ไอซ์แลนด์ '18 '19  อิสราเอล  อิตาลี  คาซัคสถาน '18 '19  คอซอวอ  ลัตเวีย '18 '19  ลิกเตนสไตน์  ลิทัวเนีย '18 '19  ลักเซมเบิร์ก  มาซิโดเนีย  มอลตา  มอลโดวา  มอนเตเนโกร  เนเธอร์แลนด์  ไอร์แลนด์เหนือ  นอร์เวย์ '18 '19  โปแลนด์  โปรตุเกส  สาธารณรัฐไอร์แลนด์ '18 '19  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
ลีกคัพ:  อังกฤษ  เอสโตเนีย  ฝรั่งเศส  ไอซ์แลนด์ '18 '19  อิสราเอล  ลัตเวีย  ไอร์แลนด์เหนือ  โปรตุเกส  สาธารณรัฐไอร์แลนด์ '18 '19  สกอตแลนด์  เวลส์ 
ซูเปอร์คัพ:  แอลเบเนีย  อันดอร์รา  อาร์มีเนีย  อาเซอร์ไบจาน  เบลารุส  เบลเยียม  บัลแกเรีย  ไซปรัส  อังกฤษ  เอสโตเนีย  หมู่เกาะแฟโร  ฝรั่งเศส  จอร์เจีย  เยอรมนี  ยิบรอลตาร์  ฮังการี  ไอซ์แลนด์  อิสราเอล  อิตาลี  คาซัคสถาน  ลิทัวเนีย '18 '19  มอลตา  มอลโดวา  เนเธอร์แลนด์  ไอร์แลนด์เหนือ  นอร์เวย์ '18 '19  โปแลนด์  โปรตุเกส  สาธารณรัฐไอร์แลนด์ '18 '19  โรมาเนีย  รัสเซีย  ซานมารีโน  สโลวาเกีย  สเปน  ตุรกี  ยูเครน 
การแข่งขันของยูฟ่า:  แชมเปียนส์ลีก รอบคัดเลือกและรอบเพลย์ออฟ  รอบแบ่งกลุ่ม  รอบแพ้คัดออก  นัดชิงชนะเลิศ  ยูโรปาลีก รอบคัดเลือกและรอบเพลย์ออฟ เส้นทางแชมเปียนส์  เส้นทางหลัก  รอบแบ่งกลุ่ม  รอบแพ้คัดออก  นัดชิงชนะเลิศ  ซูเปอร์คัพ  ยูธลีก เส้นทางยูฟ่าแชมเปียนส์ลีก  เส้นทางแชมเปียนส์ภายในประเทศ  รอบแพ้คัดออก 
การแข่งขันระดับนานาชาติ:  ฟุตบอลโลกเยาวชนอายุไม่เกิน 20 ปี 2019  ฟุตบอลโลกเยาวชนอายุไม่เกิน 17 ปี 2019  ฟุตบอลชิงแชมป์แห่งชาติยุโรป 2020 รอบคัดเลือก  ยูฟ่าเนชันส์ลีก ฤดูกาล 2018–19 ลีก เอ  ลีก บี  ลีก ซี  ลีก ดี  นัดชิงชนะเลิศ  2019 ยูโร อันเดอร์-21 รอบคัดเลือก  2019 ยูโร อันเดอร์-19 รอบคัดเลือก  2019 ยูโร อันเดอร์-17 รอบคัดเลือก
วัดนครป่าหมาก

| วัดนครป่าหมาก |
| --- | --- |


ชื่อสามัญ: วัดนครป่าหมาก, วัดใน
ที่ตั้ง: เลขที่ 65 ถนนชัยพฤกษ์ แขวงตลิ่งชัน เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนครป่าหมาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงตลิ่งชัน เขตตลิ่งชัน กรุงเทพมหานคร สร้างขึ้นเมื่อราวปี พ.ศ. 2400 แต่เดิมชาวบ้านมักเรียกว่า วัดใน ในอดีตได้รับพระราชทานวิสุงคามสีมาเมื่อ พ.ศ. 2430 ได้รับพระราชทานวิสุงคามสีมาครั้งล่าสุดเมื่อ 19 มีนาคม พ.ศ. 2550
อาคารเสนาสนะ

อุโบสถสร้างขึ้นเมื่อ พ.ศ. 2520 หน้าบันปูนปั้นเป็นภาพพระพุทธรูปปางมารวิชัย ท่ามกลางเครือเถาลายกนก อุโบสถหลังเดิมเป็นทรงเก่าสมัยอยุธยา แต่ได้รับการปฏิสังขรณ์ใหม่ ภายในประดิษฐานพระประธาน เป็นพระพุทธรูปหินทรายปางสมาธิ ขนาดหน้าตัก 4 ศอกเศษ คาดว่าสร้างขึ้นสมัยอยุธยาตอนต้น ส่วนพระพุทธรูปขนาดย่อมเบื้องซ้าย-ขวาพระประธาน มีลักษณะพระพักตร์ที่มีเค้าศิลปะลพบุรี ภายในอุโบสถมีภาพจิตรกรรมฝาผนัง ช่างสมัยปัจจุบัน เขียนขึ้นเมื่อ พ.ศ. 2547 ผนังด้านข้างเป็นภาพพุทธประวัติ ผนังด้านหน้าเขียนภาพประเพณี 12 เดือน
ศาลาการเปรียญ กว้าง 11 เมตร ยาว 30 เมตร ชั้นบนเป็นอาคารไม้ ชั้นล่างเป็นคอนกรีต มีป้ายว่าเป็นโรงเรียนพระปริยัติธรรม แต่ปัจจุบันใช้เป็นสถานที่ให้บริการนวดและอบสมุนไพร มีการเปิดสอนหลักสูตรการนวดแผนไทย ศาลาร้อยปี หลวงปู่ท้วม หลวงปู่นาค อยู่ทางด้านเหนือของอุโบสถ ภายในประดิษฐานรูปเหมือนอดีตเจ้าอาวาส 2 รูป คือ หลวงปู่ท้วมและหลวงปู่นาค
วัดบางช้างใต้

| วัดบางช้างใต้ |
| --- | --- |

ที่ตั้ง: ตำบลบางช้าง อำเภอสามพราน จังหวัดนครปฐม 73110
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางช้างใต้  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครชัยศรี ในตำบลบางช้าง อำเภอสามพราน จังหวัดนครปฐม
วัดบางช้างใต้สร้างขึ้นเมื่อ พ.ศ. 2335 ในแผ่นดินรัชกาลพระบาทสมเด็จพระพุทธยอดฟ้าจุฬาโลกมหาราช ต่อมา พ.ศ. 2400 ทางวัดได้สร้างอุโบสถหลังที่ 2 ขึ้นมาใหม่แทนหลังแรกซึ่งถูกไฟไหม้ และได้มีการอัญเชิญพระพุทธรูปนามว่า หลวงพ่อเพชร จากจังหวัดพระนครศรีอยุธยามาด้วยเรือพายม้า เป็นพระพุทธรูปศิลปะเชียงแสน ประทับนั่งอยู่ในปางสมาธิ ปัจจุบันประดิษฐานอยู่บนบุษบกภายในอุโบสถหลังที่ 3 ซึ่งสร้างขึ้นในรัชกาลพระบาทสมเด็จพระปกเกล้าเจ้าอยู่หัว วัดบางช้างใต้ได้รับพระราชทานวิสุงคามสีมาเมื่อวันที่ 27 มกราคม พ.ศ. 2479 ปัจจุบันมีพระครูอรุณธรรมวิสุทธิ์ เป็นเจ้าอาวาส
เดิมวัดชื่อว่า วัดบางช้าง มีตำนานกล่าวไว้ว่าบริเวณลุ่มน้ำนครชัยศรี มีสัตว์ป่านานาชนิดและโขลงช้างอาศัยอยู่และเดินไปกินน้ำที่นี่ทุกวัน นานวันทางเดินของช้างจึงกลายเป็นคลอง จึงเรียกคลองนี้ว่าคลองบางช้าง มีวัดที่ตั้งอยู่ทางเหนือ เรียกว่า วัดบางช้างเหนือ และวัดที่ตั้งอยู่ทางใต้เรียกว่า วัดบางช้างใต้
ภายในวัดบางช้างใต้มีพิพิธภัณฑ์อยู่ภายในวัด ที่อาคารพิพิธภัณฑ์จะเป็นอาคารทรงไทยใต้ถุนสูง เดิมเป็นหอฉัน ชั้นบนจัดแสดงข้าวของสะสมของทางวัด วัตถุที่จัดแสดง ได้แก่ พระพุทธรูปโบราณ พระบุเงิน ตาลปัตร รอยพระพุทธบาทจำลอง คัมภีร์ใบลาน หีบพระธรรม ตู้พระธรรม ภาพถ่ายเก่าของวัด เครื่องลายคราม เครื่องปั้นดินเผา และตู้ไม้แกะสลัก เป็นต้น
วัดบางซ้ายใน

| วัดบางซ้ายใน |
| --- | --- |

ที่ตั้ง: ตำบลเต่าเล่า อำเภอบางซ้าย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางซ้ายใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินตั้งวัดเนื้อที่ 13 ไร่ 1 งาน
วัดบางซ้ายในตั้งวัดเมื่อ พ.ศ. 2362 ได้รับพระราชทานวิสุงคามสีมาครั้งหลังเมื่อวันที่ 28 มิถุนายน พ.ศ. 2516 เขตวิสุงคามสีมา กว้าง 42 เมตร ยาว 60 เมตร ผูกพัทธสีมาเมื่อวันที่ 5 เมษายน พ.ศ. 2520
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 14 เมตร สร้างเมื่อ พ.ศ. 2520 โครงสร้างคอนกรีตเสริมเหล็ก ภายในมีภาพจิตรกรรมฝาผนังขนาดใหญ่ เป็นภาพเกี่ยวกับพุทธประวัติของพระพุทธเจ้า บานประตูด้านนอกเป็นลายรดน้ำ อุโบสถหลังเก่า ซึ่งบานประตู หน้าต่าง และหน้าบันเป็นไม้สักแกะสลัก ภายในประดิษฐานพระประธานลักษณะแบบพระพุทธชินราช ศาลาการเปรียญ กว้าง 14 เมตร ยาว 30 เมตร สร้าง พ.ศ. 2492 ปัจจุบันยกระดับอาคารเป็นอาคาร 2 ชั้น ชั้นล่างเป็นคอนกรีต ชั้นบนเป็นไม้สัก กุฏิสงฆ์ จำนวน 19 หลัง เป็นอาคารไม้ หอสวดมนต์ สร้าง พ.ศ. 2518 เป็นอาคารคอนกรีต ศาลาธรรมสังเวช และวิหารหลวงปู่ยวง